open-index/open-wikipedia-markdown huggingface dataset:
Orde van Lenin

Die **Orde van Lenin** (Russies: Орден Ленина, *Orden Lenina*), wat genoem is na Wladimir Lenin, die leier van die Russiese Rewolusie van 1917, was die hoogste toekenning in die Sowjetunie. Dit is op 6&nbsp;April 1930 deur die Sentrale Uitvoerende Komitee ingestel.

Lêer:Order of Lenin type2.jpg|Orde van Lenin tipe 2
Lêer:Order of Lenin type3.jpg|Orde van Lenin tipe 3
Lêer:Order of Lenin obverse Turova TB.png|Orde van Lenin tipe 4

## Toekennings 
Die Orde van Lenin is toegeken aan:
* Burgerlikes vir besondere dienste aan die staat
* Weermaglede vir uitstekende diens
* Diegene wat vriendskap en samewerking tussen volke en vrede bevorder het
* Diegene wat voortreflike diens aan die Sowjet-staat en gemeenskap gelewer het

Van 1944 tot 1957, voordat afsonderlike medaljes ingestel is, is dit ook toegeken aan mense vir 25 jaar merkwaardige militêre diens. Mense wat die titel Held van die Sowjetunie en Held van Sosialistiese Arbeid ontvang het, het ook die Orde van Lenin gekry as deel van hul toekenning. Ook buitelanders, stede, fabrieke, streke, militêre eenhede en skepe kon dit kry.

Die eerste ontvanger van die toekenning was die koerant *Komsomolskaja Prawda*, destyds die spreekbuis van die Kommunistiese Jeugliga, op 23 Mei 1930. Die eerste persoon wat dit ’n tweede keer ontvang het, was die vlieënier Waleri Tsjkalof in 1936. Nog ’n vlieënier, Wladimir Kokkinaki, was die eerste persoon wat dit ’n derde keer gekry het. Die persoon wat dit die meeste keer (11 keer) gekry het, is Dmitri Oestinof, minister van verdediging van 1976 tot 1984.

Altesaam 431&nbsp;418 van die medaljes is tydens die bestaan daarvan toegeken – die laaste een op 21 Desember 1991.

### Bekende ontvangers 
Streke en organisasies wat die Orde van Lenin ontvang het, is:
* Al vyftien republieke van die Sowjetunie
* Komsomol, die Kommunistiese Jeugliga
* Moskou-oblast, ’n streek
* *Komsomolskaja Prawda*, ’n koerant
* *Prawda*, ’n koerant
* Moskou, Donetsk en Jekaterinburg, stede

Bekende individue wat dit gekry het, is:
* Fidel Castro, Kubaanse leier
* Sergei Eisenstein, rolprentregisseur
* Joeri Gagarin, die eerste mens in die ruimte
* Erich Honecker, oudleier van Oos-Duitsland
* Sergei Iljoesjin, vlieënier en ontwerper van vliegtuie (agt keer)
* Michail Kalasjnikof, ontwerper van die AK-47
* Nikita Chroesjtsjof, Sowjet-leier
* Kim Philby, Britse/Sowjet-spioen
* Dmitri Sjostakowitsj, Sowjet-komponis
* Josip Broz Tito, president van Joego-Slawië (1945–1980)

## Eksterne skakels 
*  Die Sowjetunie se Regsbiblioteek
* 15px Hierdie artikel is vertaal uit die Engelse Wikipedia
Val-Brillant

**Val-Brillant** is 'n dorp in die Franstalige provinsie Quebec in Kanada met 1&nbsp;003 inwoners in 2006.
Hottentotskloof

**Hottentotskloof** is 'n bergpas in die Wes-Kaap op die R46 in die Warm Bokkeveld en noordoos van Ceres geleë. Die pas bereik 'n hoogte van 1 198m bo seevlak en het 'n maksimum steilte van 1:28.

## Sien ook 
* Lys van bergpasse in Suid-Afrika
Johannes Rudolf Albertyn

Dr. **Johannes Rudolf Albertyn** (Riversdal, 6 Augustus 1878 - Kaapstad, 14 November 1967) was 'n leraar in die Nederduitse Gereformeerde Kerk en 'n kenner op die gebied van armesorg en welsyn. 

Albertyn behaal die BA-graad aan die Hugenote-universiteitskollege op Wellington in 1899 en daarna die graad BD aan die Princeton-universiteit in Amerika. Van 1906 tot 1926 is hy leraar van die NG gemeente Willowmore, waar hy hom beywer vir die opvoeding van behoeftige kinders, en van 1926 tot 1936 leraar van die NG gemeente Kimberley, waar hy werk om verarmde gesinne op te hef. 

Van 1936 tot 1949 dien hy as algemene armesorgsekretaris van die Nederduitsch Hervormde of Gereformeerde Kerk in Transvaal en van 1949 tot 1956 sekretaris van die Federale Armesorgraad, wat hy in 1933 gestig het. Hy was ook van 1928 tot 1932 lid van die Carnegie-kommissie van Ondersoek na die Armblankevraagstuk. Die nasionale kongres in 1934 oor die verarming van blankes is deur sy toedoen gehou. As voorsitter van die Kommissie van Ondersoek oor Stadstoestande (1945-'47), skryf hy die verslag *Kerk en stad*, wat 'n standaardwerk geword en meer as een uitgawe beleef het.

In 1960 volg die publikasie van nog 'n ondersoek, *Land en stad*. Albertyn het ook 'n magdom artikels vir verskeie joernale geskryf. In 1948 ken die Universiteit van Pretoria 'n eredoktersgraad aan hom toe. Nog 'n eerbewys was toe die kerkraadslede van die Bosveldgedeelte van die NG gemeente Waterberg-Noord in 1944 uit drie voorgestelde name Albertyn kies as die naam van die gemeente wat op die afstigtingsvergadering op 14 Oktober 1944 op Hoornbosch in die huidige provinsie Limpopo gestig is. Dit was nadat dr. Albertyn soveel vir die afstigting van dié destyds hulpbehoewende gemeente beteken het. Vandag is Ellisras die kern van die gemeente.

Albertynshof in Kimberley, wat vroeër as Newton bekendgestaan het, is na hom genoem nadat die inwoners van die township verskuif en die krotbehuising "opgeruim" is.

## Lees ook
*Carnegie-verslag

## Bronne 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
* Hofmeyr, George (hoofred.), "NG Kerk 350", Lux Verbi.BM, Wellington, 2002.
Yunnan

[duimnael|links|Die woord "Yunnan" in [Chinese karakters]]
**Yunnan** (Chinees: 云南省, ) is 'n provinsie van die Volksrepubliek China. In 2008 het die provinsie 'n bevolking van sowat 46 miljoen gehad. Die administratiewe gebied Yunnan beslaan 'n oppervlakte van 394&nbsp;000&nbsp;km². Yunnan grens in die weste aan Mianmar, in die suide aan Laos en in die suidooste aan Viëtnam.

## Verwysings 
## Eksterne skakels 
*  Amptelike webwerf van die Yunnan Provinsiale Regering
*
Windows 7

**Windows 7** is 'n weergawe van Windows, ontwikkel deur Microsoft. Die eerste weergawe het in 2009 verskyn. Windows 7 is in ses variante beskikbaar:
* *Starter* (vir netboeke)
* *Home Basic*
* *Home Premium*
* *Professional*
* *Ultimate*
* *Enterprise* (vir groot maatskappye)

## Verwysings 
## Eksterne skakels 
*  Amptelike webwerf
Nanning

**Nanning**/, ook /ˌnænˈnɪŋ/;[   (Chinees: 南宁) is 'n stad in die suide van China en die hoofstad van die Outonome Gewes Guangxi Zhuang.  In 2009 het die stadsgewes 'n bevolking van 6&nbsp;480&nbsp;000 mense gehad. Die administratiewe gebied van Nanning strek oor 'n oppervlakte van 22&nbsp;112 vierkante kilometer. Dit staan bekend as die "Groen Stad (绿城)" vanweë sy oorvloed van welige subtropiese plante. Geleë in die suide van Guangxi, is Nanning omring deur 'n heuwelagtige kom, met 'n warm, moeson-beïnvloed vogtige subtropiese klimaat. 

Begin in 1949, soos dit volgehoue industriële groei ondergaan het, het Nanning se ekonomie begin ontwikkel buite sy vorige rol, en die stad het in wese 'n kommersiële en administratiewe sentrum geword. Vandag word Nanning beskou as die ekonomiese, finansiële en kulturele sentrum van Guangxi, en die hoofsentrum vir die opleiding van die Zhuang-minderheid in Guangxi. Die Volkspark is in die middel van die stad geleë. Die stad dien ook as 'n poort vir die opening en samewerking van die China-ASEAN. In die eerste jaar van die Daxing-tydperk van die Oostelike Jin-dinastie (318 nC) het Jinxing gewes, wat hier gevestig is as een van die provinsiedorpe, 'n geskiedenis van 1700 jaar van Nanning-organisasiestelsel ingelui. Gedurende die Zhenguan-tydperk van die Tang-dinastie (AD 632) is dit herdoop na Yong-prefektuur (Yongzhou) en het die regeringsetel van Yongzhou gestig, en daarom is dit kortweg Yong (邕) genoem. In die eerste jaar van die Taiding-tydperk van die Yuan-dinastie (AD1318), is Yongzhou herdoop na Nanning, wat die "Gepasifiserde Suide" beteken.

Nanning was eens die gebied van die Baiyue-mense en het die hoofstad geword van die Jinxing-prefektuur wat geskei is van die Yulin-prefektuur van die Oostelike Jin-dinastie. In 1076 tydens die Lý–Song-oorlog is Yongshou deur Lý-magte beleër. Onder die leiding van Su Jian het die garnisoen twee-en-veertig dae lank uitgehou voordat hulle geswig het. Die stad is met die grond gelykgemaak en sy mense is deur die Lý-dinastie uitgemoor.

In die Yuan-dinastie in 1324 is dit herdoop na Nanning Lu (Nanning-kring) van Yongzhou. Histories was Nanning bekend vir handel, en het sedert die Song-dinastie permanente sakekantore van ander gebiede in China gehad. In die Ming-dinastie het Nanning ontwikkel tot 'n ekonomiese sentrum van die Zuo-rivier en die You-rivier met die reputasie van "Klein Nanjing".

Op 4 Desember 1949 is Nanning deur die Kommunistiese Party van China oorgeneem; in Januarie 1950 is die Nanning-munisipaliteit gestig en op 8 Februarie van dieselfde jaar as die hoofstad van Guangxi geïdentifiseer; in Maart 1958 is die outonome streek Guangxi Zhuang gestig, en die Nanning-munisipaliteit was die hoofstad.

Nanning het as gasheer gedien vir die jaarlikse China–ASEAN Expo (CASEAN Expo) wat in 2004 begin het. Die stad was ook die plek vir die 2006 Wêreldrobotika-olimpiade 

## Administratiewe afdelings
Nanning het jurisdiksie oor 7 distrikte, 1 stad op graafskapvlak, 4 graafskappe en 6 ontwikkelingsones.

## Verwysings
Serzj Sarkisian

**Serzj Asati Sarkisian** (Armeens: Սերժ Ազատի Սարգսյան, *Serzj Asati Sargsjan*, wetenskaplike transliterasie *Serž Azati Sargsyan*; * 30 Junie 1954 in Stepanakert, Nagorno-Karabach, Azerbeidjanse SSR) is 'n Armeense politikus en voormalige premier asook president van dié land.

## Loopbaan 
[duimnael|links|Die huidige president Serzj Sarkisian tydens 'n besoek aan [Duitsland in 2009]]

Serzj Sarkisian het sy akademiese opleiding tussen 1970 en 1979 in die Fakulteit Filosofie van die Staatsuniversiteit van Jerewan ontvang, met 'n onderbreking tussen 1972 en 1974 waartydens hy sy diensplig voltooi het. Hy was daarna as funksionaris van die Kommunistiese Party van die Sowjetunie en die jeugorganisasie Komsomol in sy geboortestad Stepanakert en in Nagorno-Karabach werksaam.

Sarkisian was aktief betrokke by die politieke beweging wat vir die onafhanklikheidswording van Nagorno-Karabach van die Azerbeidjanse SSR geveg het en het tussen 1989 en 1993 as leier van die Republiek Artsach se selfverdedigingsmagte gefungeer. Tussen 1990 en 1993 was hy afgevaardigde in die Armeense parlement. In 1993 het Sarkisian sy ministersloopbaan begin en die poste van minister van verdediging (1993-2007) en eerste minister (Maart 2007 tot April 2008) beklee. In Februarie 2008 is hy as opvolger van staatspresident Robert Kotsjarian verkies.

Alhoewel internasionale waarnemers met die verkiesing tevrede was, het die kandidaat Lewon Ter-Petrosian kiesers ná die bekendmaking van die eindresultaat die verkiesing as vervals verklaar en sy ondersteuners opgeroep om betogings te hou. Op 1 Maart 2008 is 'n massabetoging in Jerewan met geweld beëindig.

Op 9 April 2008 het Sarkisian die ampseed as staatspresident van die Republiek Armenië afgelê. Hy het die amp tot 9 April 2018 beklee en is opgevolg deur Armen Sarkissian. Armen Sarkissian het hom as premier van Armenië benoem en hy het die amp op 17 April 2018 aangetree. Op 23 April 2018 moes hy bedank nadat grootskaalse protesoptogte in Jerewan en ander stede begin het.

## Privaat lewe 
Serzj Sarkisian is getroud met Rita Aleksandri Sarkisian (* 6 Maart 1962). Uit die huwelik is twee kinders gebore, waaronder die dogter Satenik (* 17 Augustus 1986).

Sedert 2004 beklee Sarkisian die amp van president van die Armeense Skaakvereniging.

## Eksterne skakels
Kareedouwpas

**Kareedouwpas** is 'n bergpas wat geleë is op die R402-streekroete tussen Kareedouw en die N2-nasionale pad. Die pas is kort, 3.6 km lank met sewe draaie.

## Sien ook 
* Lys van bergpasse in Suid-Afrika

## Verwysings
Guilin

**Guilin** (Chinees: 桂林) is 'n stad in die suide van China en is 'n bekende toerismestad. In 2006 het die stad-gewes 'n bevolking van 4&nbsp;992&nbsp;900 mense gehad. Die administratiewe gebied van die Guilin strek oor 'n oppervlakte van 27&nbsp;809 vierkante kilometer. Die stadsgebied beslaan slegs 565 vierkante kilometer of 4,9 persent van die Guilin-munisipaliteit se totale oppervlakte, terwyl Guilin se voorstede en plattelandse gebiede oor 27&nbsp;244 vierkante kilometer of 95,1 persent van die totale oppervlakte strek.

## Foto's 
300px|duimnael|links|Guilin natuurskoon
300px|duimnael|links|Lijiang natuurskoon in Guilin
300px|duimnael|links|Sentrum area van die stad – Kruisstraat

## Eksterne skakels 
* Aantreklikhede in Guilin ()
Katbakkiespas

**Katbakkiespas** is 'n bergpas wat op 'n grondpad in die Koue Bokkeveld noordoos van die dorpie Op-die-Berg lê. Hierdie grondpad verbind die R303 en die R355. Die pas is in 1999 verbeter.

Die pas bereik sy hoogste punt op 1 158 m met 'n maksimumhelling van 1:8. Die pas grens aan die Skitterypas.

## Bibliografie 
* Buite. Die Burger, 16 April 2013.

## Sien ook 
* Lys van bergpasse in Suid-Afrika
Kleinhoogpas

**Kleinhoogpas** is 'n bergpas in die Wes-Kaap wat op 'n grondpad naby Wupperthal lê op die pad van Clanwilliam na Wupperthal. Die pad bereik 'n hoogte van 914m en is met sy maksimum helling van 1:6 besonder steil.

## Sien ook 
* Lys van bergpasse in Suid-Afrika
Middelbergpas

**Middelbergpas** is 'n bergpas wat net buite Citrusdal op die R303-streeksroete na Ceres lê. Die pas bereik 'n hoogste punt op 1 110m en sy maksimum helling is 1:12. In die winter is die pas soms weens swaar reën onbegaanbaar.

## Sien ook 
* Lys van bergpasse in Suid-Afrika
Nieuwoudtspas

**Nieuwoudtspas** is 'n bergpas wat ten ooste van die N7 nasionale pad op 'n grondpad lê wat lei na die Algeria-bosboustasie in die Sederberg. Die pas bereik 'n hoogte van 590&nbsp;m bo seevlak en 'n maksimum helling van 1:8.

## Sien ook 
* Lys van bergpasse in Suid-Afrika

## Verwysings
Nuwekloofpas

**Nuwekloofpas** (ook bekend as **Tulbaghkloof** en **Roodezandkloof**) is 'n bergpas wat in die vallei van die Klein-Bergrivier loop. Ook die spoorlyn na die noorde volg hierdie roete. Dit verbind die R44 vanaf Wellington met die R46 wat na Tulbagh lei. Gouda lê by die westelike ingang van die kloof. Reeds in die middel van die 18de eeu is die kloof deur ossewaens gebruik om die Land van Waveren te bereik. In 1859 het Thomas Bain die roete uitgemeet. In die jare 1966 tot 1968 is die pas ingrypend verbeter. Dus bereik die pad nou 'n hoogtepunt van 130&nbsp;m bo seevlak en 'n gemaklike maksimum helling van 1:18.

## Sien ook 
* Lys van bergpasse in Suid-Afrika

## Bibliografie 
* Ross, Graham: The romance of Cape mountain passes. Kaapstad: Sunbird, 2011. 
* *Standard Encyclopaedia of Southern Africa*, deel 9. Kaapstad: Nasou, 1973.
Zeiformes

**Zeiformes** is 'n vis-orde wat hoort tot die klas *Actinopterygii*. Al die spesies is seevisse en die meeste leef in die diepsee.

Die volgende families is deel van die orde **Zeiformes**:
* Cyttidae
* Grammicolepididae
* Oreosomatidae
* Parazenidae
* Zeidae
* Zenionidae

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies
* Visordes van Suider-Afrika

## Bron 
*
Joeri Andropof

**Joeri Wladimirowitsj Andropof** (Russies: Юрий Владимирович Андропов; 15 Junie 1914 – 9 Februarie 1984) was ’n politikus van die Sowjetunie en 15 maande lank sekretaris-generaal van die land se Kommunistiese Party.

## Vroeë loopbaan 
In 1936 het Andropof ’n amptenaar van die Kommunistiese Jeugliga, Komsomol, geword. Tydens die Groot Suiwering van Josef Stalin, toe honderde regerings- en weermagamptenare tereggestel is op aanklagte van verraad en spioenasie, het Andropof vinnig opgang gemaak in die Komsomol. Hy het in 1939 lid van die Kommunistiese Party geword en in 1940 sekretaris van Komsomol.

Hy het in die Tweede Wêreldoorlog geveg en ná die oorlog verskillende belangrike posisies in die party beklee. Ná die dood van Stalin in 1953 is hy "wegbevorder" as ambassadeur van die Sowjetunie in Hongarye. Hier het hy die Hongaarse Opstand in 1956 onderdruk deur politici te laat arresteer en die leiers van die opstand te laat teregstel.

In 1967 het Leonid Brezjnef, toe leier van die Sowjetunie, Andropof aangestel as hoof van die KGB. Ses jaar later het Andropof ook lid geword van die Politburo, die hoogste orgaan van die Kommunistiese Party. Hy was tot 1982 hoof van die KGB.

## Leier 
Ná Brezjnef se dood het die Politburo Andropof benoem tot sekretaris-generaal van die Kommunistiese Party, wat hom die magtigste persoon in die land gemaak het. Een van sy groot mededingers was Konstantin Tsjernenko, wat ná hom leier sou word. In Junie 1983 het Andropof as voorsitter van die Presidium van die Opperste Sowjet staatshoof van die Sowjetunie geword.

Andropof het besef in watter slegte toestand die land se ekonomie was en ’n aantal politieke hervormings deurgevoer, soos om korrupsie onder staatsamptenare te beveg. Hy was ook daarvoor verantwoordelik dat Michail Gorbatsjof in die Politburo ingebring is. Dié sou ’n paar jaar later as nuwe staatshoof Andropof se herstruktureringsidees uitvoer.

Weens swak gesondheid kon Andrpof self min hervormings deurvoer. Hy is gediagnoseer met diabetes, hoë bloeddruk en chroniese nierprobleme. Hy is begin 1984 op 69-jarige ouderdom dood en opgevolg deur Konstantin Tsjernenko.

## Eksterne skakels 
* Die KGB se jaarlikse verslag in 1967, geteken deur Andropof  by CNN
* 
* 15px Hierdie artikel is vertaal uit die Nederlandse Wikipedia
Aksynsbelasting

[duimnael|Aksynsbelasting word gewoonlik op produkte soos [Sigaret|sigarette en alkoholiese drank gehef.]]

**Aksynsbelasting**, of **sondebelasting**, is 'n indirekte belasting wat ingesluit is by die prys van produkte soos alkoholiese drank en sigarette. Aksynsbelasting word algemeen deur regerings ingestel om sogenaamde "sosiale euwels" in te perk deur die pryse van produkte op te stoot. Dit dien ook as 'n belangrike bron van inkomste vir regerings.

Die effek van verhoogde aksynsbelasting kan tweeledig wees - dit maak die prys hoër en dus vir minder mense toeganklik, maar kan terselfdertyd produksie verlaag en werkgeleenthede verminder. So kan 'n verhoging in die prys van wyn byvoorbeeld die wynbedryf 'n ernstige knou toedien.

## Eksterne skakels 
*
Jan F. Celliers

duimnael|regs|200px|Johannes Francois Celliers.

**Johannes Francois (Jan Volkstem) Celliers** (*5 Maart 1839, Wellington – †4 Maart 1895) was ’n Suid-Afrikaanse joernalis, koerantredakteur en politikus asook die vader van die digter Jan F.E. Celliers.

Celliers ontvang sy onderrig aan die Paarlse Gimnasium van Ds. Van der Lingen sluit hy hom in 1863 op 24-jarige leeftyd aan by die Kaapse koerant *Het Volksblad* onder redaksie van B.J. Van de Sandt de Villiers. Op versoek van pres. T.F. Burgers gee hy op 8 Augustus 1873 ’n regeringsgesinde koerant, *De Volksstem*, in Pretoria uit. Dit moes as teenvoeter vir die Engelse koerante dien wat die regering van die Zuid-Afrikaansche Republiek dikwels vyandiggesind was.

Na die anneksasie van Transvaal in 1877 het Cilliers ’n advertensie van Wakkerstroomse boere geplaas, waarin hulle verseg het om belasting aan die Britse owerheid te betaal. Vir hierdie “oortreding” en as gevolg van die openlike steun wat Celliers in die blad aan die Transvaalse burgers uitspreek, word hy in 1880 ’n maand lank deur die Britse owerheid in die gevangenis aangehou en is hy ook ’n boete opgelê. Onder leiding van genl. Piet Joubert word geld ingesamel om Celliers ná sy vrylating toe te laat om met die blad voort te gaan.

Op 17 Oktober 1881, kort ná die Eerste Vryheidsoorlog, word Celliers Volksraadslid en sekretaris van die Afrikanerbond. Dieselfde jaar verkoop hy sy drukkery aan die regering, waarna dit die grondslag vorm van die Staatsdrukkery. In 1888 tree hy af as redakteur van *De Volksstem* en word hy opgevolg deur dr. F.V. Engelenburg. Hy wy hom tot sy dood, ’n dag voor sy 56ste verjaardag, aan die politiek.

## Bronne 
* Albertyn, dr. C.F. Albertyn. 1962. *Die Afrikaanse Kinderensiklopedie*. Kaapstad, Bloemfontein, Johannesburg: Nasionale Boekhandel Bpk.
Oubergpas (Sutherland)

'') langs die Tankwarivier onder die pas]]
**Oubergpas** is 'n bergpas in die Roggeveldberge wat op 'n grondpad ten noorde van Sutherland lê. Die pas bereik 'n hoogte van 1 402&nbsp;m bo seespieël en 'n maksimum helling van 1:6. Die pas bestaan uit talle kurwes, en styg meer as 800&nbsp;m oor 'n afstand van 10&nbsp;km. wat soos elders in die bergreeks tot die Ecca- en Beaufortgroepe behoort.

## Sien ook 
* Lys van bergpasse in Suid-Afrika

## Bronne
Het Volksblad

***Het Volksblad*** was ’n Nederlandstalige koerant wat in die tweede helfte van die 19de eeu 30 jaar lank deur B.J. van de Sandt de Villiers in Kaapstad uitgegee is (vir die latere Afrikaanse dagblad, sien *Volksblad*).

Van de Sandt de Villiers het die koerant die eerste maal in 1849 gepubliseer, maar dit het net 'n jaar lank bestaan. In 1856 laat hy die koerant herleef. In die stryd tussen die Liberale en Ortodokse Party het die koerant die Liberale ondersteun en vinnig vooruitgang gemaak sodat dit spoedig drie keer, pleks van een keer, per week verskyn het. 

Die koerant het gestrewe na samewerking van albei "kolinierasse" (Nederlands- en Engelssprekend) ten behoewe van hulle Suid-Afrikaanse vaderland en van hulself as "heersende volk". Hoofartikels is onder meer deur prof. John Noble en adv. F.S. Watermeyer geskryf. Jan F. Celliers was die redakteur van 1863 tot 1872, toe hy Transvaal toe verhuis om die redaksie van De Volkstem te gaan lei. Sy opvolger was dr. J.W.G. van Oordt. 

Baie van die vroegste stukke Afrikaans het in *Het Volksblad* verskyn, soos *Boerenbrieven uit Fraserburg* van Samuel Zwaartman (H.W.A. Cooper) en ook F.W. Reitz se verwerking van gedigte van Burns.

*Het Volksblad* het in 1886 gesluit.

## Bronne 
*  Swart, dr. M.J. (voorsitter redaksiekomitee). 1980. *Afrikaanse kultuuralmanak*. Aucklandpark: Federasie van Afrikaanse Kultuurvereniginge.
Ouhoogte

**Ouhoogte** is 'n bergpas op die R340 aan die suidoostelike kant van die Outeniekwaberge en ten noordweste van Wittedrif, Keurboomstrand en Plettenbergbaai. Dit sluit by Kruisvallei aan by die R339, die pad bekend om die historiese Prins Alfredpas. Ouhoogte bereik 'n hoogte van 34m bo seespieël.
Peerboomskloofpas

**Peerboomskloofpas** is 'n bergpas in die Wes-Kaap wat op 'n grondpad in die Koue Bokkeveld lê. Die pad verbind die R355 en R303-streeksroetes en is noordoos van Ceres geleë. Dit het 'n maksimum helling van 1:11 en bereik sy hoogtepunt op 792m bo seevlak. Skitterykloof, Skitterypas en Peerboomskloofpas is blykbaar name vir dieselfde pas.

## Bibliografie 
* Buite. Die Burger, 11 Junie 2013.

## Sien ook 
* Lys van bergpasse in Suid-Afrika
Chongzuo

**Chongzuo** (Chinees: 崇左) is 'n stad in die suide van China en is die vernaamste gewes van verblyf van die Zhuang. Die administratiewe gebied van die Chongzuo strek oor 'n oppervlakte van 17&nbsp;440 vierkante kilometer. In 2010 het die stad-gewes 'n bevolking van 2&nbsp;420&nbsp;000 mense gehad. Die bevolking van die Han is slegs 250&nbsp;088 mense of 10,34 persent van die Chongzuo-munisipaliteit se totale bevolking, maar die bevolking van die Zhuang is 2&nbsp;159&nbsp;735 mense of 89,26 persent van die Chongzuo-munisipaliteit se totale bevolking.

## Verwysings
Beloniformes

**Beloniformes** is 'n vis-orde wat hoort tot die klas *Actinopterygii*.

Die volgende families is deel van die orde **Beloniformes**:

* Adrianichthyidae
* Belonidae
* Exocoetidae
* Hemiramphidae
* Scomberesocidae

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies
* Visordes van Suider-Afrika

## Bron 
* http://fishbase.org
Orlando di Lasso

**Orlando di Lasso** (* 1532 in Mons, Hainaut, Boergondiese Nederlande; † 14 Junie 1594 in München, Hertogdom Beiere), soms ook *Orlande* of *Roland de Lassus*; Latyns *Rolandus Lassus* (Orlando het briewe en dokumente self in 'n mengvorm van hierdie naamvariante onderteken) was een van die beduidendste komponiste van die Hoog-Renaissance. 

Orlando di Lasso het reeds in sy kinderjare as koorseun in aanraking met musiek gekom. In 1545 het hy Ferrante Gonzaga na Italië gevolg waar hy hom met die wêreldlike musiek van adellike kringe vertroud gemaak het. Nadat hy enkele jare lank as reisende kunstenaar werksaam was, het hy in 1551 in Rome aangekom waar hy twee jaar later as kapelmeester van die San Giovanni in Laterano-kerk aangestel is. 

In 1555 het hy Rome weer verlaat en het ná 'n kort verblyf in Antwerpen in 1556 'n lid van die hertoglike hofkapel in München geword. Vanaf 1562 het hy as kapelmeester gefungeer, 'n amp wat hy tot sy afsterwe beklee het. In 1570 is hy deur keiser Maximiliaan II geadel. Orlando di Lasso is in 1594 in München oorlede. 

Di Lasso se musikale nalatenskap van ongeveer 2&nbsp;000 komposisies sluit geestelike werke (soos misse en passiemusiek) asook wêreldlike musiek (soos madrigale, Duitse en Franse liedere) in wat meestal in 'n polifoniese styl geskryf is. Di Lasso het hierdie styl tot volmaaktheid gebring en van die Münchense hofkapel een van die beduidendste orkeste in Europa gemaak.

## Eksterne skakels
Rooinekpas

**Rooinekpas** lê op die R323 pad wat Laingsburg suidwaarts na Ladismith verbind. Die bergpas bereik 'n hoogte van 914 m bo seevlak en 'n maksimumhelling van 1:14.

## Sien ook 
* Lys van bergpasse in Suid-Afrika
Rooihoogtepas

**Rooihoogtepas** is 'n geteerde bergpas op die R318-streeksroete in Die Koo, noordwes van Montagu. Die pas bereik 'n hoogte van 1234&nbsp;m bo seevlak en 'n maksimum steilte van 1:12. Die pas steek die voetheuwels van die Waboomberge oor, en gee toegang tot die westekant van die Klein-Karoo. Die pas bied uitsigte oor Die Koo se berge, wingerde en boorde.

## Sien ook 
* Lys van bergpasse in Suid-Afrika
* Waboomberge te Ceres

## Verwysings
Fusui

**Fusui** (Chinees: 扶绥) is 'n dorp aan die Chongzuo van Guangxi en is die vernaamste gewes van verblyf van die Zhuang, Volksrepubliek China. Die administratiewe gebied van die Fusui strek oor 'n oppervlakte van 2&nbsp;876 vierkante kilometer. In 2010 het die gewes 'n bevolking van 440&nbsp;000 mense gehad. Die bevolking van die Han-Chinese is slegs 65&nbsp;088 mense of 16,9 persent van die Fusui-dorp se totale bevolking, maar die bevolking van die Zhuang is 336&nbsp;000 mense of 82,8 persent van die Fusui-dorp se totale bevolking.

## Geskiedenis 
In Neolitiese, het hierdie plek behoort aan die mense van die stam Xiyuan (voorvaders van die Zhuang). Die Xiyuanstaat is gestig tydens die Tang-dinastie. Die *Ons Erfenis*-museum dateer uit die Neolitiese en huisves meubilering en ander voorwerpe uit die 7de eeu (638 n.C.).

## Distrik 
Fusui is 'n belangrike sentrum van suikerrietverbouing en die habitat van die bekende Leucocephalus. Hier is ook die wêreld se hoogste dinosourusfossiel ontdek. Daarom staan dit bekend as die "suikerrietdorp", "Leucocephalus-dorp" en "Dinosourus-dorp". Sisal en sitrusvrugte is ook belangrike produkte.

## Bekende mense gebore in Fusui 
* Huang Qianyao(黄乾曜) was 'n groot hoofmanne van die stam Xiyuan in Tang-dinastie en was 'n die stigter van die Xiyuan-koninkryk  in 756 n.C., bekend as die "Zhongyue-koning" in geskiedenisboeke.

* Huang Shaoqing(黄少卿) was 'n groot hoofmanne van die stam Xiyuan in Tang-dinastie en was 'n die stigter van die Huangtong-koninkryk in 795 n.C., bekend as die "Huangtong-koning" in geskiedenisboeke.

* Wu Lingyun(吴凌云) was 'n leier van die revolusionêre in Qing-dinastie en was 'n die stigter van die Yanling-Koninkryk in 1861 n.C., bekend as die "Yanling-koning" in geskiedenisboeke.

* Wu Yazhong(吴亚忠, Wu Lingyun se seun) was 'n leier van die revolusionêre  in die Qing-dinastie en was 'n die stigter van die bekende Swartvlagleër tydens die Qing-dinastie.

* Huang Xianfan(黄现璠) was 'n beroemde Chinese geskiedskrywer, etnoloog, antropoloog, volkskundige en zhuangoloog, beskou as die vader van die Zhuangologie. Hy word deur deskundiges as een van die baanbrekers van die moderne Chinese etnologie beskou.

## Verwysings
Rooibergpas

**Rooibergpas** is 'n bergpas wat op 'n grondpad in Kannaland in die Klein Karoo tussen Calitzdorp en Van Wyksdorp lê. Die pas bereik 'n hoogte van 838&nbsp;m bo seevlak en het 'n maksimum helling van 1:8. Kommandant Gideon Scheepers is in September 1901 hier verby. In die depressiejare van die 1930's is die pas herbou.

Rooibergpas is geleë in die Tuinroete-distriksmunisipaliteit van die Wes-Kaap. Rooibergpas se onderpunt is 472 meter bo seespieël geleë. Die land rondom Rooibergpas is meestal heuwelagtig, maar in die noordooste is dit plat. Die hoogste punt in die gebied is 838 meter hoog en 1,0 km suid van Rooibergpas. Daar woon slegs 2 mense per vierkante kilometer rondom Rooibergpas. Die naaste groter dorp is Calitzdorp, 14 km noord van Rooibergpas. Die gebied rondom Rooibergpas is byna heeltemal bedek met struikbos. In die streek rondom Rooibergpas kom valleie buitengewoon algemeen voor.

Die klimaat is koud. Die gemiddelde temperatuur is 19 °C. Die warmste maand is Januarie, teen 28 °C, en die koudste Julie, met 10 °C. Die gemiddelde reënval is 595 millimeter per jaar. Die natste maand is Augustus, met 81 millimeter reën, en die droogste Mei, met 14 millimeter.

## Sien ook 
* Lys van bergpasse in Suid-Afrika

## Verwysings
Nottingham Forest

**Nottingham Forest FC** is 'n Engelse sokkerspan in Nottingham wat in die Championship speel. Die klub, wat in 1865 gestig is, is tans een van die oudste klubs ter wêreld. *The Tricky Trees* speel hulle tuiswedstryde in die City Ground Stadion, wat 'n kapasiteit van 30&nbsp;500 toeskouers het. *Forest* het een keer die Engelse kampioenskap gewen, en twee keer die Europese Beker.

## Erelys 
* **kampioen Engeland (1)**
: 1977/78
: (naaswenner (2): 1966/67, 1978/79)
* **FA Cup (2)**
: 1898, 1959
: (naaswenner (1): 1991)
* **League Cup (4)**
: 1978, 1979, 1989, 1990
: (naaswenner (2): 1980, 1992)
* **Charity Shield (1)**
: 1978
: (naaswenner (1): 1959)
* **Champions League (2)**
: 1979, 1980
* **Europese Supercup (1)**
: 1979
: (naaswenner (1): 1980)
* **Wêreldbeker vir klubs**
: (naaswenner (1): 1980)

## Bekende sokkerspelers en afrigters 
### Spelers 
*  Junior Agogo
*  Hans van Breukelen
*  Pierre van Hooijdonk
*  Roy Keane
*  Stuart Pearce

### Afrigters 
*  Brian Clough
*  Steve McClaren
*  Stuart Pearce
Swartspikkel-drilvis

Die **Swartspikkel-drilvis** (*Torpedo fuscomaculata*) is 'n rog wat voorkom in die suid-westelike Indiese Oseaan en aan die ooskus van Afrika van Mosambiek tot by Knysna. In Engels staan die rog bekend as die *Black-spotted electric ray*.

## Voorkoms 
Die rog is grys tot bruinerig en soms bedek met lig tot donker bruin kolletjies.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Torpedo-fuscomaculata.html
Football League Championship

Die **Championship** is die tweede sokkerkompetisie in Engeland. Die drie spanne wat boaan eindig in die *Championship* promoveer na die Premier League. Die onderste drie spanne relegeer na die League One.

## Klubs in seisoen 2022/23 
* Birmingham City
* Blackburn Rovers
* Blackpool
* Bristol City
* Burnley
* Cardiff City
* Coventry City
* Huddersfield Town
* Hull City
* Luton Town
* Middlesbrough
* Millwall
* Norwich City
* Preston North End
* Queens Park Rangers
* Reading
* Rotherham United
* Sheffield United
* Stoke City
* Sunderland
* Swansea City
* Watford
* Wigan Athletic
* West Bromwich Albion

## Eksterne skakels 
*  Amptelike webwerf
Donkerband-piesangvis

250px|duimnael|links|'n Skool Donkerband-piesangvisse in Thailand

Die **Donkerband-piesangvis** (*Pterocaesio tile*) is 'n vis wat voorkom in die Indiese en Pasifiese area en aan die ooskus van Afrika van Somalië tot by Sodwanabaai. In Engels staan die vis bekend as die *Dark-banded fusilier*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Pterocaesio-tile.html
Coelacanthiformes

**Coelacanthiformes**, algemeen bekend as **selakante**, is 'n vis-orde wat tot die klas *Sarcopterygii* behoort. Hul oorsprong kan na die vroeë Devoon nagespeur word. Daar is slegs twee lewende spesies, wat albei tot die genus *Latimeria* en familie Latimeriidae behoort. Elf verdere genera in die familie is almal uitgestorwe, benewens 9 genera in die Mawsoniidae. Oor die klassifikasie van etlike ander fossiel is daar nie eenstemmigheid nie.
[duimnael|links|*Serenichthys kowiensis*, 'n uitgestorwe selakantspesie waarvan fossiele naby [Grahamstad gevind is, word as 'n spesie in die Diplocercididae beskou.]]

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies
* Visordes van Suider-Afrika

## Bron 
* http://fishbase.org
Miao

Die **Miao** (Chinees: 苗族) is 'n etniese groep in die Volksrepubliek China wat in die Guizhou en die Hunan in die suide van die land saamgetrek is. Kleiner groepe woon in die provinsies Yunnan, Chongqing, Guangxi, Hubei en Sichuan. Die Miao is een van 55 etniese minderhede wat amptelik deur die Volksrepubliek China erken word. Met 'n bevolking van 9 miljoen is hulle die vyfde grootste etniese groep in die land. 

## Bron 
*  Sjinese Miao 

## Verwysings 
* Sjinese Miao
Harman International Industries

**Harman International Industries Inc.**  is 'n Amerikaanse vervaardiger van oudio- en videotoerusting met sy hoofkwartier in Stamford in die deelstaat Connecticut. Die ingenieur en sakeman Sidney Harman was die naamgewer vir die maatskappy wat in die S&P 500-aandele-indeks gelys word.

As moedermaatskappy verenig Harman International 'n reeks bekende handelsmerke in die hoëtrou- en informaaklikheidsbedryf soos *Harman Kardon*, *JBL* en *Infinity* onder een dak en het sy hoofteikenmarkte in Noord- en Suid-Amerika, Europa en Asië. Op organisatoriese vlak het Harman International sy bedrywighede in drie besigheidsvelde verdeel:

* die *Consumer Systems Group* wat verbruikerselektronika soos luidsprekers, CD-, DVD- en Blu-ray-spelers, versterkers, tuisteaterontvangers, tuisteaterstelsels en oudiotoebehore ontwerp en vervaardig, met *Harman Kardon*, *JBL* en *Infinity* as sy belangrikste handelsmerke;
* die *Automotive Systems Group* wat motor-oudiostelsels vir motorvervaardigers soos Mercedes Benz, Toyota/Lexus, BMW en General Motors ontwerp en vervaardig; en
* die *Professional Group* wat oudio-toerusting en luidsprekerstelsels vir onder meer klankateljees, rolprentteaters, konsertgeboue en verhoogtonele, radiostasies, sportstadions en lughawens ontwerp en vervaardig.

Op 14 November 2016 het Harman by wyse van 'n ooreenkoms ingestem om deur die Suid-Koreaanse tegnologiereus Samsung Electronics oorgeneem te word. Met hierdie transaksie ter waarde van VS$8 miljard sal Samsung Electronics volgens waarnemers sy belange in die motorbedryf versterk. Op 11 Maart 2017 het die Koreaanse onderneming bekend gemaak dat die oorname van Harman voltooi is. Die onderneming sal as selfstandige dogtermaatskapy van Samsung Electronics voortbestaan.

## Verwysings
Opheusden

**Opheusden** is ’n dorp in die munisipaliteit Neder-Betuwe in die provinsie Gelderland in Nederland.  Die dorp het ongeveer 6&nbsp;000 inwoners.  In Opheusden staan die grootste kerk van Nederland, die Gereformeerde Gemeente in Nederland met 2&nbsp;850 sitplekke.

Opheusden is ook bekend vir die hoeveelheid boomkwekerye wat daar is.

duimnael|250px|links|Kerk van die Gereformeerde Gemeente in Nederland
Oosterwolde, Gelderland

**Oosterwolde** is ’n nedersetting in die munisipaliteit Oldebroek in die provinsie Gelderland in Nederland.
Highgrove House

**Highgrove House** is die gesinstuiste van Charles III en Camilla, koningin-gemalin van die Verenigde Koninkryk, in Gloucestershire, Engeland. Dit is in 1980 deur die hertogdom van Cornwall gekoop.

Dit is tussen 1796 en 1798 laat bou deur John Paul Paul en het tot in 1860 aan sy nageslag behoort. In 1850 is sy kleindogter daar in 'n brand dood en in 1894 is dit deur nuwe eienaars laat restoureer ná nog 'n brand.

Dit het vier onthaalkamers, nege hoofslaapkamers, 'n kindervleuel en 'n personeelkwartier. Die destyfse Prins en Prinses van Wallis het in 1981 in Highgrove ingetrek en dit gebruik as 'n naweekwoning. In 1988 is die eenvoudige buitekant versier met 'n nuwe balustrade, kroonlys en klassieke pilare wat die prins self ontwerp het.

Die prins, 'n ywerige tuinier, het baie tyd bestee aan die beplanning en ontwerp van die tuin. Hy het 'n natuurlike tuin, 'n formele tuin en 'n ommuurde kombuistuin aangelê. Hy het ook baie bome op die terrein laat plant.

Die landgoed word omring deur woude, 'n paar plaasgeboue en sowat 364&nbsp;ha land waarop die hertogdom van Cornwall boer. In 1985 is organiese boerdery op 'n deel van die landgoed ingestel en sedert 1996 word die hele boerdery organies bedryf.

## Eksterne skakels 
* BBC-webtuiste oor Highgrove
* Amptelike Highgrove-winkel
* Webtuiste van die Prins van Wallis
Jilin (provinsie)

: ''Hierdie artikel handel oor 'n provinsie in die Volksrepubliek China. Vir die gelyknamige stad, sien Jilin (stad).*

**Jilin** (Chinees: 吉林, Pinyin: *Jílín'', ) is 'n provinsie van die Volksrepubliek China. In 2010 het die provinsie 'n bevolking van 27&nbsp;462&nbsp;297 gehad. Die hoofstad en grootste stad is Changchun.

[duimnael|links|Die woord "Jilin" in [Chinese karakters]]
Jilin vorm die oostelike deel van Mantsjoerye, die Chinese Noordooste, en grens aan Noord-Korea en Rusland in die ooste, Heilongjiang in die noorde, Liaoning in die suide en Binne-Mongolië in die weste.

Han-Chinese vorm met 91% die grootste etniese groep, gevolg deur Koreane en Mantsjoes met 4%.

## Verwysings 
## Eksterne skakels 
*  Amptelike webwerf van die Jilin Provinsiale Regering
*
Birkhall

duimnael|Uitsig oor Birkhall

**Birkhall** (van die Skotse *Birk Haugh*, Berkeboom-rivierweiland) is ’n koninklike landgoed van 210&nbsp;km² op Royal Deeside in Aberdeenshire, Skotland.

Die herehuis op die landgoed is in 1715 gebou en het aan die Gordon-familie behoort. In 1849 het prins Albert, die prinsgemaal van koningin Victoria, dit gekoop. Dit het in 1930 die Deeside-tuiste van koningin Elizabeth, die koninginmoeder, geword en later van Charles III. Hy het sy tweede wittebrood hier deurgebring.

## Verwysings 
: *15px Hierdie artikel is vertaal uit die Engelse Wikipedia*
Bagshot Park

duimnael|300px|Bagshot Park omstreeks 1880.

**Bagshot Park** is ’n koninklike woning naby Bagshot, ’n dorp 18&nbsp;km suidwes van Windsor en 18&nbsp;km noordoos van Guildford. Dit is tans die tuiste van prins Edward en sy vrou, Sophie, Hertogin van Edinburg. Dit is net ’n paar kilometer van Sunninghill Park, die voormalige woning van prins Andrew.

Prins Edward het Bagshot Park laat restoureer as ’n tuiste vir homself en ’n basis vir sy rolprentvervaardigingsmaatskappy totdat die maatskappy gesluit is. Daar word op die landgoed geboer.

Die oorspronklike Bagshot Lodge (nie die huidige lodge nie) is tussen 1631 en 1633 laat bou vir koning Karel I. Dit is tussen 1766 en 1772 aangepas vir die destydse Graaf van Albemarle, en in 1798 weer verander vir die Hertog van Clarence (later koning William IV), wat tot in 1816 daar gewoon het.

Verskeie koninklikes het sedertdien daar gewoon. Die oorspronklike huis is in 1877-'78 afgebreek. ’n Nuwe gebou met 120 kamers is in 1879 voltooi. Van 1880 af is dit hoofsaaklik bewoon deur prins Arthur, Hertog van Connaught en Strathearn, ’n seun van koningin Victoria. Hy is in 1942 daar oorlede.

## Verwysings 
* Colvin, Howard. (1995). *A Biographical Dictionary of British Architects 1600–1840*. 3de uitg. Yale University Press.

## Eksterne skakels 
* bagshotvillage.org.uk

* 15px Hierdie artikel is vertaal uit die Engelse Wikipedia
Sidney Harman

**Sidney Harman**

**Amerikaanse sakeman, politikus en uitgewer**

----

**Tegniese prestasies**
*Festival D1000*
Eerste geïntegreerde hoëtrou-ontvanger ter wêreld (1955)

**Sidney Harman** (* 4 Augustus 1918 in Montreal, Kanada; † 12 April 2011 in Washington, DC) was 'n Amerikaanse sakeman en baanbreker in die hoëtroubedryf wat ook by onderwys, regeringsake, vervaardiging en die uitgewersbedryf betrokke geraak het. Hy was die emeritus-voorsitter van *Harman International Industries, Inc.*. 

Tussen 1977 en 1978 het hy die pos van adjunk-handelsminister in die Carter-administrasie beklee. Vanaf Augustus 2010 was hy die eienaar en uitgewer van die Amerikaanse weekblad *Newsweek*.

Hy was met Jane Harman (* 1945) getroud, 'n voormalige Demokratiese afgevaardigde in die Kaliforniese Kongres wat die 36ste kongresdistrik in die suide van die deelstaat (met Redondo Beach en Manhattan Beach) verteenwoordig het.
Harman Kardon

200px

**Afdeling en handelsmerk van **

150px

----
**Produkte**  
Hoëtrou- en motorklankstelsels

**harman/kardon** is 'n afdeling en handelsmerk van Harman International Industries wat hoëtrou- en motorklankstelsels ontwerp en vervaardig.
 
Die onderneming is in 1953 deur Sidney Harman (1918-2011) en Bernard Kardon gestig - twee baanbrekers van die hoëtroubedryf wat groot belang in musiek en kunste gestel het en met hul tegniese ontwikkelings lewensgetroue klankweergawe nagestreef het.

Hul eerste produk was 'n FM-ontvanger. Een jaar ná die stigting van hul onderneming het Harman en Kardon die eerste hoëtrouklank-ontvanger ter wêreld, die *Festival D1000*, bekend gestel. Hierdie produk, wat nog monoklank gelewer het, was nie net op verbruikers sonder tegniese vaardighede gemik nie, maar het ook baanbrekende innovasies soos 'n radio-ontvanger, die beheer van ander oudiokomponente en 'n versterker in 'n enkele chassis behels. 

In 1958 het harman/kardon die eerste stereo-ontvanger, die *Festival TA230*, ingevoer - weer eens in 'n poging om hoëtrouklank vir 'n wye spektrum van verbruikers beskikbaar te maak. Om stereoklank te genereer is een kanaal van die AM- en een van die FM-band gebruik. Die eerste multipleks-FM-stereo-ontvanger is in 1961 met H. H. Scott se *Model 350*-ontvanger op die mark ingevoer.
Yao

Die **Yao** (Chinees: 瑶族) is 'n etniese groep in die Volksrepubliek China wat in die Outonome Gewes Guangxi Zhuang in die suide van die land saamgetrek is. Kleiner groepe woon in die provinsies Hunan, Guangdong, Guizhou en Yunnan. Die Yao is een van 55 etniese minderhede wat amptelik deur die Volksrepubliek China erken word. Met 'n bevolking van 3,1 miljoen is hulle die twaalfde grootste etniese groep in die land. 

Die Yao is ook een van 54 etniese minderhede wat amptelik deur die Viëtnam erken word. Met 'n bevolking van 620 000 is hulle die negende grootste etniese groep in Viëtnam. 

## Bron 
* Yao

## Verwysings 
* Yao
Gatcombe Park

duimnael|250px|Gatcombe Park soos gesien vanaf die dorp Avening.

**Gatcombe Park** is die private landelike woning van prinses Anne. Dit is in Engeland geleë, tussen die Gloucestershire-dorpe Minchinhampton en Avening, sowat 10&nbsp;km noord van Highgrove House, die gesinswoning van Anne se broer, Charles III.

Die landgoed is in 1976 deur koningin Elizabeth vir prinses Anne en haar vorige man, kaptein Mark Phillips, gekoop.

Die huis is van 1771 tot 1774 gebou en in omstreeks 1820 verander. Dit het vyf hoofslaapkamers, nog vier slaapkamers, vier onthaalkamers, ’n biblioteek, biljartkamer en kweekhuis.  Dit is vir prinses Anne en kaptein Phillips gerestoureer en hulle het in November 1977 daar ingetrek. In 1978 is die aangrensende Aston Farm ook bygekoop. Daar is ’n aansienlike aantal perdestalle op die landgoed.

Prinses Anne woon tans saam met haar tweede man, sir Timothy Laurence, in die huis. Mark Phillips en sy tweede vrou woon op die aangrensende Aston Farm, nadat die twee landgoedere verdeel is met hul egskeiding.

Die landgoed is bekend vir die aanbieding van die Festival of British Eventing, ’n driefase-perdekompetisie, op die eerste naweek in Augustus. Dit word deur kaptein Phillips georganiseer en lok die wêreld se top-perderuiters en meer as 40&nbsp;000 toeskouers.

## Verwysings 
* 15px Hierdie artikel is vertaal uit die Engelse Wikipedia
Shaw se pas

**Shaw se pas** (Shawspas) is 'n bergpas in die Wes-Kaap op die R320-streeksroete suid van Caledon op die pad na Hermanus. Die pas bereik 'n hoogte van 366m en 'n maksimum helling van 1:17.

## Sien ook 
* Lys van bergpasse in Suid-Afrika

## Verwysings
Mulao

Die **Mulao** (Chinees: 仫佬族) is 'n etniese groep van die Outonome Gewes Guangxi Zhuang in die Volksrepubliek China wat in die outonome dorp Luocheng Mulao in die weste van die outonome gewes saamgetrek is. Kleiner groepe woon in die dorp of stad Xincheng, Yizhou, Liucheng, Du'an, Huanjiang en Hechi in die Guangxi. Die Mulao is een van 55 etniese minderhede wat amptelik deur die Volksrepubliek China erken word.  Met 'n bevolking van 207&nbsp;000 is hulle die een-en-dertigste grootste etniese groep in die land.

## Bron 
* 2001-sensus, in die Volksrepubliek China

## Verwysings 
* Mulao
Strykhoogtepas

**Strykhoogtepas** 'n bergpas wat op 'n grondpad suid van Robertson en oos van McGregor lê. Hierdie pas bereik 'n hoogte van 322&nbsp;m bo seevlak en 'n maksimum helling van 1:14.

## Sien ook 
* Lys van bergpasse in Suid-Afrika
H.H. Scott

duimnael|Model 350A FM-multipleks-stereo-radio-ontvanger van 1961 - die eerste van sy soort op die Amerikaanse mark
**H.H. Scott, Inc.** was een van die leidende handelsmerke in die Amerikaanse hoëtroubedryf wat in die "Goue Tydperk" van die elektronebuis gefloreer het, naas *Fisher*, *Marantz*, *McIntosh* en *Harman Kardon*. Dit is in 1947 deur Hermon Hosmer Scott in Maynard, Massachusetts gestig. 

H.H. Scott het van die eerste FM-stereo-multipleks-radiotoestelle en -ontvangers aangebied. H.H. Scott was self aktief betrokke by vroeë stereo-multipleks-uitsaaitoetse wat deur die radiostasie WCRB in Boston deurgevoer is, een van die eerste drie stasies in die Verenigde State wat radioprogramme in multipleks-stereoklank uitgesaai het.

Sommige van Scott se oudiokomponente is as selfboupakkette verkoop en kan maklik aan die letter *L* in hul modelnaam herken word, soos *LK* (versterker) of *LT* (radiotoestel).

Klassieke H.H. Scott elektronebuis-klanktoerusting is gewild by versamelaars.

Die handelsmerk H.H. Scott is in 1985 deur *Emerson Electronics* gekoop en bestaan as 'n afdeling van dié onderneming voort. H.H. Scott of Audioscott verbruikerselektronika soos radiotoestelle, motorklankstelsels en MP3-spelers word sedert 1999 deur *alfa group*, 'n Hong Kong-gebaseerde filiaalmaatskappy van *Emerson*, vervaardig.
Theronsbergpas

**Theronsbergpas** is 'n bergpas wat in die Warm Bokkeveld op die R46-provinsiale pad wat noordoos uit Ceres loop na Calvinia en Sutherland lê. Die pas bereik 'n hoogte van 1&nbsp;090&nbsp;m bo seespieël en 'n maksimum helling van 1:14. Die pas loop aan die voet van die Waboomberge.

## Sien ook 
* Karoopoort
* Lys van bergpasse in Suid-Afrika
Uitkykpas

* Uitkykpas, Wes-Kaap
* Uitkykpas, Mpumalanga
* Hoek se Bergpas

## Lees ook 
* Lys van bergpasse in Suid-Afrika
Uniondale-poort

**Uniondale-poort** is 'n bergpas wat op die R339-streeksroete tussen Uniondale op die N9-nasionale pad en Avontuur in die Langkloof op die R62-streeksroete lê. Die poort se hoogste punt bo seevlak is op 880m.

## Sien ook 
* Lys van bergpasse in Suid-Afrika
Van der Stel-pas

**Van der Stel-pas** is 'n bergpas op 'n grondpad wat as verbindingdiens tussen die N2 by Botrivier en die R321-streeksroete by Vyeboom en Villiersdorp gebruik word.

## Sien ook 
* Lys van bergpasse in Suid-Afrika
Oosterveld

**Oosterveld** is ’n nedersetting in die munisipaliteit Berkelland in die provinsie Gelderland in Nederland.
Soldaatbras

Die **Soldaatbras** (*Argyrops filamentosus*) is 'n vis wat voorkom in die westelike Indiese Oseaan en aan die ooskus van Afrika vanaf die Rooisee tot by die Oos-Kaap. In Engels staan die vis bekend as die *Soldierbream*.

## Habitat 
Die vis kom voor in water wat 20 – 40&nbsp;m diep is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://www.fishbase.us/summary/Argyrops-filamentosus.html
Ooij, Berg en Dal

**Ooij** is ’n nedersetting in die munisipaliteit Berg en Dal in die provinsie Gelderland in Nederland.